Diari Oficial de la Generalitat Valenciana


Sumari del DOGV 6714, del 15-02-2012 (2012/1351)

RESOLUCIÓ de 27 gener de 2012, de la presidenta del Consell Rector de l'Institut Valencià de Conservació i Restauració de Béns Culturals, per la qual es publica la relació de llocs de treball aprovats del personal laboral al servici de l'Institut Valencià de Conservació i Restauració de Béns Culturals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6714

Data del DOGV
:   15-02-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/1351


Data del document
:   27-01-2012

Organisme emissor
:   Institut Valencià de Conservació i Restauració de Béns Culturals

Tipus de document
:   Resolució

Descriptors 

:   * Institut Valencià de Conservació i Restauració de Béns Culturals
    * concurs administratiu

RESOLUCIÓ de 27 gener de 2012, de la presidenta del Consell Rector de l'Institut Valencià de Conservació i Restauració de Béns Culturals, per la qual es publica la relació de llocs de treball aprovats del personal laboral al servici de l'Institut Valencià de Conservació i Restauració de Béns Culturals. [2012/1351]
El Decret 148/2005, de 21 d'octubre, del Consell de la Generalitat, pel qual s'aprova el Reglament d'Organització i Funcionament de l'Institut Valencià de Conservació i Restauració de Béns Culturals (IVC+R), establix en l'article 18, punts 1 i 2, que el personal de l'Institut es regirà per la Llei de la Funció Pública Valenciana, les seues normes de desplegament i la resta de disposicions de caràcter general. Així mateix, establix que amb caràcter general les relacions de treball del personal es regiran pel que disposa la legislació laboral.
La Llei 7/2007, de 12 d'abril, de l'Estatut Bàsic de l'Empleat Públic, diu en l'article 74 que les administracions públiques estructuraran la seua organització a través de les relacions de lloc de treball. La Llei 10/2010, de 9 de juliol, de la Generalitat, d'Ordenació i Gestió de la Funció Pública València, consagra el dit precepte i preveu en l'article 42 el contingut mínim que ha d'estructurar les esmentades relacions de llocs de treball.
El text articulat del II Conveni Col·lectiu per al personal laboral al servici de l'Administració de la Generalitat Valenciana, publicat en el Diari Oficial de la Comunitat Valenciana de data 12 de juny de 1995, i al qual es troba adherit en la seua totalitat l'Institut Valencià de Conservació i Restauració de Béns Culturals, en virtut de l'Acord d'Adhesió d'11 de desembre de 2009, configura les relacions de llocs de treball com un instrument tècnic per a l'estructuració de l'organització i l'ordenació i gestió del personal, d'acord amb les necessitats de cada centre o dependència, i en el qual fan falta els requisits per a l'exercici dels llocs de treball.
Les relacions de llocs de treball inclouran, tal com exigix l'article 7, punt 6, del II Conveni Col·lectiu, la denominació de cada lloc i les característiques essencials, les retribucions complementàries que els corresponguen, els requisits exigits per al seu exercici i els mèrits preferents.
El Consell Rector de l'IVC+R, en la sessió realitzada el 20 de juny de 2011, va aprovar les relacions de lloc de treball. Estes al seu torn han sigut negociades amb les organitzacions sindicals i els delegats de personal amb representació en l'esmentat Institut.
Igualment, la Direcció General de Pressupostos i Gastos de la Conselleria d'Economia, Hisenda i Ocupació, en data 31 de març de 2011, en virtut dels articles 30 i 31 de la Llei 17/2010, de 30 de desembre, de Pressupostos de la Generalitat per a l'exercici 2011, ha informat favorablement sobre l'autorització de la massa salarial 2011 de la relació de llocs de treball de l'Institut Valencià de Conservació i Restauració de Béns Culturals.
El Decret Llei 1/2011, de 30 de setembre, del Consell, de Mesures Urgents de Règim Econòmic Financer del Sector Públic Empresarial i Fundacional, disposa en l'article 18 que els ens del sector públic de la Generalitat a què fa referència la dita norma publicaran anualment en el Diari Oficial de la Comunitat Valenciana una relació dels llocs de treball o plantilles.
Per tot el que s'ha disposat, dins del termini establit en la disposició transitòria quinta del Decret Llei 1/2011, de 30 de setembre, i en virtut de les competències atorgades pels articles 5 i 8 de la Llei 5/1999, de 9 d'abril, de la Generalitat Valenciana, de Creació de l'Institut Valencià de Conservació i Restauració de Béns Culturals, i els articles 7 i 10 del Decret 148/2005, de 21 octubre, resolc:
Primer
Publicar la relació de llocs de treball en el Diari Oficial de la Comunitat Valenciana, aprovada pel Consell Rector de l'IVC+R en la sessió celebrada el 20 de juny de 2011, que figura en l'annex d'esta resolució i que correspon a l'Institut Valencià de Conservació i Restauració de Béns Culturals de la Comunitat Valenciana.
Segon
La present resolució tindrà efectivitat des del mateix dia de la seua data.
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos comptats des de l'endemà de la seua publicació davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà també interposar-se un recurs potestatiu de reposició en el termini d'un mes a comptar des de l'endemà de la seua publicació en el Diari Oficial de la Comunitat Valenciana.
València, 27 gener de 2012.- La presidenta del Consell Rector de l'Institut Valencià de Conservació i Restauració de Béns Culturals i consellera de Turisme, Cultura i Esport: Lola Johnson Sastre.